Epresso.hu :: Az RMDSZ keményen reagált a MOGYE-ügyre
Felfüggesztették a SZIE projektjének jogorvoslatát
Nem indít bűnvádi eljárást Ponta ellen a legfőbb ügyészség
Egyházi iskolát alapítanak Szepsiben
Az RMDSZ keményen reagált a MOGYE-ügyre
2012. május 7., hétfő, 12:21
Kelemen Hunor, a Romániai Magyar Demokrata Szövetség (RMDSZ) elnöke szerint a MOGYE magyar-angol karát létrehozó kormányhatározat felfüggesztéséről szóló bírósági döntés után szükségtelenné vált, hogy a várhatóan hétfőn beiktatandó Ponta-kormány határozatot hozzon a Marosvásárhelyi Orvosi és Gyógyszerészeti Egyetem (MOGYE) ügyében; Markó Béla miniszterelnök-helyettes szerint a még hivatalában levő kormánynak meg kell fellebbeznie a bírósági döntést.
Kelemen Hunor RMDSZ-elnök a Mediafax hírügynökségnek nyilatkozva nem kívánta kommentálni a Marosvásárhelyi Táblabíróság pénteki döntését, amelyben a bíróság felfüggesztette a Marosvásárhelyi Orvosi és Gyógyszerészeti Egyetem (MOGYE) magyar-angol karát létrehozó kormányhatározatot. Hozzátette azonban, “ha a bíróság felfüggeszti a kisebbség szerzett jogait, ez azt jelenti, hogy mindent le lehet rombolni pár óra alatt, ami 22 év alatt felépült”. Kelemen Hunor hozzátette, a marosvásárhelyi táblabírósági döntés után immár szükségtelenné vált, hogy a felálló kormány újabb kormányhatározatot bocsásson ki a MOGYE ügyében.
Az RMDSZ elnöke arra utalt, hogy Victor Ponta, a várhatóan hétfő este beiktatandó kormány kijelölt miniszterelnöke korábban azt mondta, kormánya első határozata a MOGYE magyar-angol karát létrehozó, az Ungureanu-kormány által hozott kormányhatározatot hatálytalanítja majd. Kelemen Hunor hangsúlyozta, az RMDSZ továbbra is ragaszkodik ahhoz, hogy alkalmazzák a tanügyi törvényt, és a hétfőn beiktatandó kormányt is megpróbálja meggyőzni erről.
Markó Béla, a még hivatalában levő Ungureanu-kormány oktatásért is felelős miniszterelnök-helyettese az Agerpres hírügynökségnek nyilatkozva visszaélésnek minősítette a Marosvásárhelyi Táblabíróság döntését. “Nem értem, hogyan történhet meg egy kormányhatározat felfüggesztése, amikor még nincsen ítélet a kormányhatározat törvényességéről” – jelentette ki Markó. “Talán a bíróság már tudja, hogy milyen döntést fog hozni decemberben, amikor érdemben tárgyalja az ügyet?” – tette fel a retorikus kérdést. A bíróság döntését úgy értelmezte, hogy “könnyedén elhatározták” hogy egy tanévvel elhalasztják a tanügyi törvény végrehajtását.
Markó Béla hangsúlyozta, az Ungureanu-kormány a Ponta-kormány beiktatásáig (várhatóan hétfő estig) még hivatalban van, és ebben az időszakban fellebbeznie kell a határozatát felfüggesztő bírósági döntés ellen. Markó a per áthelyezésének a kérését is szükségesnek látta. A miniszterelnök-helyettes úgy értékelte, az elmúlt évtizedek a kisebbségi jogok kiterjesztéséről szóltak, most viszont megpróbálják szűkíteni a kisebbségi jogokat.
Korábban Frunda György szenátor, az RMDSZ marosvásárhelyi polgármesterjelöltje jelentette be, hogy az Európa Tanács elé viszi a MOGYE ügyét, és Románia elmarasztalását fogja kezdeményezni a nemzetközi szervezetben.
MOGYE - Nem vették figyelembe a magyar szempontokat
A MOGYE leszavazta a javaslatokat
Határon túli diákok fogadtak örökbe magyar műemlékeket
Kelemen Hunor a fellebbezést sürgeti a MOGYE-ügyben
Részben teljesült a MOGYE-n a megállapodás
Higgadtságra szólított fel Kelemen Hunor a kovásznai hajpántügyben
Marosvásárhelyi tiltakozás a magyar oktatói állásokért
Döcögve halad a megállapodás végrehajtása a MOGYE-n
Pert nyert a professzor a MOGYE ellen
Magyar-kínai együttműködésről tárgyalt Balog Pekingben
Megölette apját és testvérét egy középiskolás Kínában
Megerőszakolta tanítványát egy tanárnő